**Thurø 33 Klubben**

**Indkaldelse til ordinær generalforsamling 2018**

**med forudgående fagligt/kulturelt museumsbesøg og efterfølgende middag og hygge med kendte og nye sejlervenner.**

Da der ikke er bådudstilling i år, har bestyrelsen arrangeret et kulturelt indslag, som består i et besøg på Danmarks Museum for Lystsejlads, som normalt ellers har lukket på dette tidspunkt.

**Mødetid og sted:**

Lørdag d. 10. marts kl. 15:00

Danmarks Museum for Lystsejlads

Frederiksø 2

5700 Svendborg

Vi vil få en rundvisning på museet af museumsleder Martin Stockholm.

Museumsadgang og rundvisning er gratis for deltagerne.

ca. kl. 16.00, Kørsel i egne biler mod Rudkøbing. Der er ca. 20 km

**Generalforsamling**

**Mødetid og sted:**

Lørdag d. 10. marts kl. 17:00

Rudkøbing Sejlklub

Skudehavnen 67

5900 Rudkøbing

**Dagsorden iflg. vedtægterne:**

1. Valg af dirigent, der ikke må være medlem af bestyrelsen.
2. Bestyrelsens beretning for det forløbne år.
3. Fremlæggelse af revideret regnskab og budget for det kommende år.
4. Fastlæggelse af kontingent.
5. Indkomne forslag. Forslag skal være bestyrelsen i hænde 2 uger før afholdelsen af den  
    ordinære generalforsamling.
6. Valg til bestyrelsen.
7. Valg af en suppleant til bestyrelsen og valg af revisor.
8. Eventuelt.

På valg er hele bestyrelsen undtagen formanden, der er valgt for 2 år.

De nuværende bestyrelsesmedlemmer er villige til genvalg. Men for variationens og fremtidssikringens skyld opfordrer bestyrelsen enhver, som måtte have lyst til at deltage, til at lade sig opstille.

Vanen tro vil der være en forfriskning til generalforsamlingen.

**Klubaften**

Efter selve generalforsamlingen har Jesper Nielsen lovet et indslag om en sejltur i Kroatien, hvis der bliver tid inden middagen.

Herefter spisning og hyggeligt samvær. Forventeligt kl. 18.

Menuen vil være en mørbradgryde og dessert efterfulgt af kaffe og kage

Kuvertprisen pr. deltager er incl. vin/vand sat til 200,00 kr, der opkræves på stedet.

**Tilmelding** eller afbud ønskes senest torsdag d. 22. februar af hensyn til madbestillingen.

Tilmeldingen (og evt. afbud) sendes til

kassereren: [jamonand@gmail.com](mailto:jamonand@gmail.com), tlf: 2372 5760

eller formanden: jn@jevas.dk, tlf: 4074 3340

Det er selvfølgelig muligt at til- eller fravælge arrangementets 3 komponenter (museumsbesøg, generalforsamling og klubaften) hver for sig.

I forbindelse med generalforsamlingen er der mulighed for:

* At erhverve en ny klubstander
* At betale kontingentet for 2018.

Sidste rettidige frist for betalingen af kontingentet er i øvrigt 15. april. Det kan indbetales på reg. 0040 konto 5369171811. Kan altid findes på hjemmesiden.

Vel mødt.

Bestyrelsen.